Ĝermolisto de norvegaj esperantistoj

A 
 Agnete Anjer 
Agnete ANJER (1915 - mortis la 31-an de januaro 2005 en Oslo) estis dumviva membro de UEA, ŝi ne akceptis oficialajn funkciojn en la movado, sed en la aktivado de sia edzo Ludvig Anjer, estro de la Informa Fako de Norvega Esperantista Ligo, ŝi partoprenis "malantaŭ la kulisoj".

 B 
 Olav Bjørnsrud 
Olav BJØRNSRUD (n. en 1914, m. la 7-an de decembro 2005 en Kongsberg) estis norvega esperantisto kaj profesie revizoro, kiu honorofice estis longtempa revizoro de Norvega Esperantista Ligo kaj
Eldonejo Esperanto. Li estis fakdelegito pri mana teksado kaj kontribuis al PIV pri teksaj terminoj. numero februaro 2006, p. 46, de la revuo Esperanto

 Referencoj 

 Sigmund Blikshavn 
Sigmund BLIKSHAVN (1915-1994), fakdelegito pri mekaniko dum pli ol 20 jaroj, mortis la 31-an de decembro en Haugesund (Norvegio).

 Anne Karin Bondhus 
Anne Karin BONDHUS (1967/1968-2019), dum dudek jaroj funkciis kiel kasisto de Norvega Esperantista Ligo, ĝis ŝi en junio 2019 forpasis en aĝo de nur 51 jaroj. La funebra ceremonio okazis en la urbeto Bryne proksime de la lago Frøylandsvatnet en la provinco Rogaland.
 anonco pri la forpaso de Anne Karin Bondhus en junio 2019 en esperanto.no

 C 
 Thor Magnus Carlsen 
Thor Magnus CARLSEN (naskiĝis en 1927; mortis la 21-an de majo 1994) estis norvega esperantisto, delegito de UEA en Oslo kaj prezidanto de la loka klubo (1980-1992).

 Signe Christophersen 
Signe CHRISTOPHERSEN estas norvega esperantistino. De 2005 ĝis 2007 ŝi estis prezidanto de Norvega Junularo Esperantista.

 D 
 Douglas Draper 
Douglas DRAPER (naskiĝis la ) estas norvegiĝinta esperantisto loĝanta ekde 1962 en Oslo. Li estas redaktoro de la membrogazeto Norvega Esperantisto kaj sekretario de la loka E-klubo.

 H 
 Aleksander Helgaker 
Aleksander HELGAKER (naskiĝis en 1988) estas norvega esperantisto. De 2005 ĝis 2007 li estis estrarano de Norvega Junularo Esperantista.

 K 
 Torstein Kvakland 
Torstein KVAKLAND (naskiĝis la ) estas norvega esperantisto, prezidinto de Norvega Esperantista Ligo.

 Vigdis Kvalvaag 
Vigdis KVALVAAG (1929-1996), dumviva membro, mortis la 15-an de decembro en Stavanger (Norvegio), kie ŝi estis pli ol 40 jarojn vicdelegito, poste delegito. Ŝi kunfondis en 1948 la lokan E-klubon kaj estis ties sekretario dum ĝia 20-jara ekzisto.

 Odd Kolbrek 
Odd KOLBREK (1916-2002) estis plurjara kasisto de la Norvega Esperantista Fervojista Asocio (NEFA), mortis la 2-an de novembro en Oslo.

 Per Johan Krogstie 
Per Johan KROGSTIE [krOgsti] (naskiĝis la 15-an de septembro 1929, mortis la 4-an de novembro 2009) estis norvega esperantisto kaj prezidanto de la Norvega Esperantista Ligo.

 L 
 Marianne Lund 
Marianne LUND - aparte aktiva en la 1980-aj kaj 1990-aj jaroj en TEJO kaj Norvega Junularo Esperantista - estas norvega esperantistino kaj tradukistino. Ŝi studis slavistikon en la Universitato de Tromsø kaj nun laboras kiel publika oficisto en la administrejo de la urbo. En 1988 ŝi kun la francoj Jean-Marc Verger kaj Jorgos organizis sesmonatan biciklan rondvojaĝon ĉirkaŭ Eŭropo pro la 40-jariĝo de Hom-Rajta Deklaracio: Grupo de laŭ etapo inter 4 kaj maksimume 13 biciklantoj averaĝe biciklis 80 kilometrojn tage.
 profilo en la retejo linkedin.com

 M 
 John Moe 
John MOE (1918 - mortis la 20-an de oktobro 1989 en Oslo, Norvegio) estis UEA-fakdelegito pri fervojoj.

 Stefan Murak 
Stefan MURAK ( naskiĝis en 1914 - mortis 2001 en Nesbru, vilaĝeto de la komunumo Asker de Norvegio) estis dumviva membro, kiu kelktempe deĵoris en la Centra Oficejo de UEA. En 1970 li diplomiĝis ĉe la Universitato de Oslo per disertaĵo Esperanto-lingva.

 O 
 Kjell Offerdal 
Kjell OFFERDAL (naskiĝis 1915 - mortis en aprilo 1978) estis fakdelegito de UEA en Bergen, Norvegio, 45 jarojn aktiva en la landa Esperanto-movado.

 S 
 Kai Salve Salvesen 
Kai Salve SALVESEN estas norvega esperantisto. De 2003 ĝis 2007 li estis sekretario de Norvega Junularo Esperantista.
Liv Sandberg
Liv Sandberg estis esperantisto en la unua duono de 20-a jarcento.

Verkoj

Norvega Kantareto. Eld.  Norvega Esperantista Ligo, Oslo, 1936(?)



Tradukoj

Bjørnstjerne Bjørnson. Gaja Knabo. Eld.  Norvega Esperantista Ligo, Oslo, 1934.

 Olav Thormodsen 
Olav THORMODSEN (naskiĝis 1910 - mortis en decembro 1992 en Haugesund, Norvegio) estis UEA-fakdelegito pri ĵurnalismo. En la 50-aj jaroj li partoprenis la reorganizon de Tutmonda Esperantista Ĵurnalista Asocio kaj dum longa tempo estis ĝia prezidanto. Nekrologo aperis en Internacia Ĵurnalisto, 2/1993, p. 3.

 U 
 Rolf Uhlen 
Rolf UHLEN estis la fondinto de la fonduso Rolf Uhlen (Uhlens legat) de la norvega Esperanto-movado.

 W 
 Kjell Walraamoen 
Kjell WALRAAMOEN (naskiĝis en 1931; mortis la 20-an de majo 2005 en Alvdal, Norvegio) estis norvega esperantisto, kunverkinto kun Lina Gabrielli de la poemaro Ni devas vivi (1974).

Kategorio:Norvegaj esperantistoj
Norvegaj
Norvegaj